6. ΝΟΜΟΣ υπ’ αριθ. 2311 της 10/11 Μαρτ. 1953 (ΦΕΚ Α΄ 58)  Περί αυθεντικής ερμηνείας του άρθρ. 1 παρ. 1 του Ν.Δ. 626/1948 και διατάξεών τινων αφορωσών τους εφέδρους και στρατευσίμους αξιωματικούς και υπαξιωματικούς της Β. Αεροπορίας.  Άρθρ.1.-(Ερμηνεύεται η προσωρινής ισχύος διάταξις του άρθρ. 1 παρ. 1 του Ν.Δ. 626/48 περί τρόπου μονιμοποιήσεως εφέδρων αξ/κών και υπαξ/κων Ε.Β.Α., καταβολής αποδοχών εις απομακρυνθέντας και απομακρυνομένους αξιωματικούς και υπαξιωματικούς Β. Αεροπορίας κλπ.). Άρθρ.2.-(Ερμηνεύεται το ήδη καταργηθέν άρθρ. 28 Ν.Δ. 108/1946). Άρθρ.3.-1.Οι υπηρετούντες και οι εφεξής ονομαζόμενοι έφεδροι ιπτάμενοι ανθ/γοί, αρχισμηνίαι και υπαξιωματικοί, έστω και αν δεν εξεπλήρωσαν την θητείαν των, λαμβάνουσι τας αποδοχάς και απολαυάς των εν ενεργεία μονίμων ομοιοβάθμων των, εξομοιούμενοι απολύτως από απόψεως αποδοχών προς αυτούς. 2.Η ισχύς της προηγουμένης παραγράφου του παρόντος άρθρου ανατρέχει από της ονομασίας της πρώτης σειράς εφέδρων ιπταμένων ανθ/γών και υπαξ/κών των εξελθόντων εκ των αντιστοίχων Εκπαιδευτικών Κέντρων της Ε.Β.Α. Άρθρ.4.-Η ισχύς του παρόντος Νόμου άρχεται από της δημοσιεύσεως αυτού δια της Εφημερίδος της Κυβερνήσεως.

[Source: greek_legal_code_raptarchis | Tokens: 1068]